pythainlp/thailaw-v1.0 huggingface dataset:
ประกาศสํานักนายกรัฐมนตรี

เรื่อง กําหนดแบบบัตรประจําตัวพนักงานเจ้าหน้าที่

พ.ศ. 2551

--------------------------------------------------

          อาศัยอํานาจตามความในมาตรา 4 และมาตรา 35 วรรคสอง แห่งพระราชบัญญัติควบคุมเครื่องดื่มแอลกอฮอล์ พ.ศ. 2551 นายกรัฐมนตรีออกประกาศไว้ ดังต่อไปนี้


ข้อ ๑ บัตรประจําตัวพนักงานเจ้าหน้าที่ให้เป็นไปตามแบบท้ายประกาศนี้


ข้อ ๒ ให้หัวหน้าส่วนราชการระดับกรมขึ้นไปหรือผู้ที่ได้รับมอบหมายจากหัวหน้าส่วนราชการนั้นเป็นผู้ออกบัตรประจําตัวพนักงานเจ้าหน้าที่ให้แก่พนักงานเจ้าหน้าที่ในสังกัด แต่ไม่รวมถึงกรณีที่อยู่ในอํานาจของผู้ว่าราชการจังหวัดตามข้อ 3


ข้อ ๓ ให้ผู้ว่าราชการจังหวัดหรือผู้ที่ได้รับมอบหมายจากผู้ว่าราชการจังหวัดเป็นผู้ออกบัตรประจําตัวพนักงานเจ้าหน้าที่ให้แก่พนักงานเจ้าหน้าที่ในหน่วยงานของส่วนราชการซึ่งเป็นราชการส่วนภูมิภาคและหน่วยงานของส่วนราชการซึ่งเป็นราชการส่วนกลางหรือส่วนท้องถิ่นที่ตั้งอยู่ในจังหวัดนั้นนอกจากกรุงเทพมหานคร


ข้อ ๔ ให้ผู้ว่าราชการกรุงเทพมหานครหรือผู้ที่ได้รับมอบหมายจากผู้ว่าราชการกรุงเทพมหานครเป็นผู้ออกบัตรประจําตัวพนักงานเจ้าหน้าที่ให้แก่พนักงานเจ้าหน้าที่ในสังกัด


ข้อ ๕ รูปถ่ายที่ติดบัตรประจําตัวพนักงานเจ้าหน้าที่ให้ใช้รูปถ่ายที่ถ่ายไม่เกินหกเดือนก่อนวันยื่นคําขอมีบัตรประจําตัวพนักงานเจ้าหน้าที่ ขนาด 2.5 x 3.0 เซนติเมตร ครึ่งตัว หน้าตรง ไม่สวมหมวกและแว่นตาสีเข้ม แต่งเครื่องแบบปกติขาวหรือแต่งกายสุภาพ


ข้อ ๖ บัตรประจําตัวพนักงานเจ้าหน้าที่ให้ใช้ได้ตามระยะเวลาที่กําหนดไว้ในบัตรแต่ต้องไม่เกินหกปีนับแต่วันออกบัตร


ข้อ ๗ ประกาศฉบับนี้ให้ใช้บังคับตั้งแต่วันที่ 29 พฤศจิกายน พ.ศ. 2551 เป็นต้นไป


ผู้มีอํานาจลงนาม - ประกาศ ณ วันที่ 14 พฤศจิกายน พ.ศ. 2551

 

สมชาย  วงศ์สวัสดิ์

นายกรัฐมนตรี


อื่นๆ - [เอกสารแนบท้าย]

1. แบบบัตรประจําตัวพนักงานเจ้าหน้าที่ ท้ายประกาศสํานักนายกรัฐมนตรี เรื่อง กําหนดแบบบัตรประจําตัวพนักงานเจ้าหน้าที่ พ.ศ. 2551

(ดูข้อมูลจากภาพกฎหมาย)
ประกาศกระทรวงพลังงาน

เรื่อง กําหนดเขตระบบการขนส่งก๊าซธรรมชาติทางท่อและเครื่องหมายแสดงเขต พ.ศ. 2559

---------------------------------------------------

          เพื่อให้การกํากับดูแลกิจการควบคุมประเภทที่ 3 ประเภทระบบการขนส่งก๊าซธรรมชาติทางท่อเป็นไปอย่างปลอดภัย เรียบร้อย และเพื่อเป็นการป้องกันอันตรายหรือไม่ให้เกิดอุปสรรคแก่ระบบการขนส่งก๊าซธรรมชาติทางท่อ รวมทั้งอุปกรณ์ของระบบการขนส่งก๊าซธรรมชาติทางท่อนั้น ๆ และโดยที่รัฐมนตรีว่าการกระทรวงพลังงานเป็นผู้รักษาการตามพระราชบัญญัติควบคุมน้ํามันเชื้อเพลิง พ.ศ. 2542 และพระราชบัญญัติการประกอบกิจการพลังงาน พ.ศ. 2550 เพื่อลดความซ้ําซ้อนในการปฏิบัติภารกิจ และเพื่อให้การทํางานของหน่วยงานของรัฐเป็นไปอย่างมีประสิทธิภาพ อาศัยอํานาจตามความในมาตรา 5 ประกอบกับมาตรา 22 วรรคสี่ แห่งพระราชบัญญัติควบคุมน้ํามันเชื้อเพลิง พ.ศ. 2542 รัฐมนตรีว่าการกระทรวงพลังงานออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกระทรวงพลังงาน เรื่อง กําหนดเขตระบบการขนส่งก๊าซธรรมชาติทางท่อและเครื่องหมายแสดงเขต พ.ศ. 2559”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ เมื่อผู้ได้รับใบอนุญาตประกอบกิจการระบบการขนส่งก๊าซธรรมชาติทางท่อขอประกาศกําหนดเขตระบบการขนส่งก๊าซธรรมชาติทางท่อตามรายการอนุญาตท้ายใบอนุญาตโครงการใด หากโครงการนั้นได้รับการประกาศเขตระบบโครงข่ายก๊าซธรรมชาติตามพระราชบัญญัติการประกอบกิจการพลังงาน พ.ศ. 2550 แล้ว ให้ถือว่าเขตดังกล่าวเป็นเขตระบบการขนส่งก๊าซธรรมชาติทางท่อตามมาตรา 22 วรรคสี่ แห่งพระราชบัญญัติควบคุมน้ํามันเชื้อเพลิง พ.ศ. 2542 ด้วย


ข้อ ๔ ให้ผู้ประกอบกิจการระบบการขนส่งก๊าซธรรมชาติทางท่อใช้เครื่องหมายแสดงไว้ในบริเวณเขตระบบการขนส่งก๊าซธรรมชาติทางท่อตามข้อ 3 เป็นไปตามกฎหมายว่าด้วยหลักเกณฑ์การจัดทําเครื่องหมายแสดงไว้ในบริเวณเขตระบบการขนส่งก๊าซธรรมชาติทางท่อ และกฎหมายว่าด้วยหลักเกณฑ์ และวิธีการติดตั้งป้าย หรือเครื่องหมายเตือนแนวท่อส่งก๊าซธรรมชาติ ด้วย


ข้อ ๕ ให้ผู้ประกอบกิจการระบบการขนส่งก๊าซธรรมชาติทางท่อตามข้อ 3 ปิดประกาศฉบับนี้ และรายละเอียดข้อห้ามปฏิบัติในบริเวณเขตระบบการขนส่งก๊าซธรรมชาติทางท่อและบทกําหนดโทษตามพระราชบัญญัติควบคุมน้ํามันเชื้อเพลิง พ.ศ. 2542 แนบท้ายประกาศนี้ พร้อมด้วยประกาศเขตระบบโครงข่ายก๊าซธรรมชาติ ตามพระราชบัญญัติการประกอบกิจการพลังงาน พ.ศ. 2550 ของโครงการดังกล่าวไว้ ณ สํานักงานเขตหรือที่ว่าการอําเภอแห่งท้องที่ที่ระบบการขนส่งก๊าซธรรมชาติทางท่อนั้นตั้งอยู่


ผู้มีอํานาจลงนาม - ประกาศ ณ วันที่ 29 มีนาคม พ.ศ. 2559

 

พลเอก อนันตพร  กาญจนรัตน์

รัฐมนตรีว่าการกระทรวงพลังงาน


อื่นๆ - [เอกสารแนบท้าย]

          1. รายละเอียดข้อห้ามปฏิบัติในบริเวณเขตระบบการขนส่งก๊าซธรรมชาติทางท่อและบทกําหนดโทษตามพระราชบัญญัติควบคุมน้ํามันเชื้อเพลิง พ.ศ. 2542

(ดูข้อมูลจากภาพกฎหมาย)
ประกาศสํานักนายกรัฐมนตรี

เรื่อง การเลือกและแต่งตั้งกรรมการผู้ทรงคุณวุฒิในคณะกรรมการควบคุมเครื่องดื่มแอลกอฮอล์

พ.ศ. 2551

-----------------------------------------------

          เพื่อให้การเลือกและแต่งตั้งกรรมการผู้ทรงคุณวุฒิในคณะกรรมการควบคุมเครื่องดื่มแอลกอฮอล์ พ.ศ. 2551 เป็นไปด้วยความเรียบร้อยและโปร่งใส อาศัยอํานาจตามความในมาตรา 4 และมาตรา 10 (5) แห่งพระราชบัญญัติควบคุมเครื่องดื่มแอลกอฮอล์ พ.ศ. 2551 นายกรัฐมนตรี จึงออกประกาศไว้ ดังต่อไปนี้


ข้อ ๑ ในประกาศนี้

          “คณะกรรมการ” หมายความว่า คณะกรรมการดําเนินการจัดให้มีกรรมการผู้ทรงคุณวุฒิในคณะกรรมการควบคุมเครื่องดื่มแอลกอฮอล์

          “ผู้อํานวยการ” หมายความว่า ผู้อํานวยการสํานักงานคณะกรรมการควบคุมเครื่องดื่มแอลกอฮอล์

          “สํานักงาน” หมายความว่า สํานักงานคณะกรรมการควบคุมเครื่องดื่มแอลกอฮอล์


ข้อ ๒ ให้มีคณะกรรมการคณะหนึ่งเรียกว่า “คณะกรรมการดําเนินการจัดให้มีกรรมการผู้ทรงคุณวุฒิในคณะกรรมการควบคุมเครื่องดื่มแอลกอฮอล์” ประกอบด้วย

          (1) ปลัดกระทรวงสาธารณสุข                                                       เป็นประธานกรรมการ

          (2) อธิบดีกรมควบคุมโรค                                                             เป็นกรรมการ

          (3) ผู้แทนกระทรวงการพัฒนาสังคมและความมั่นคงของมนุษย์   เป็นกรรมการ

          (4) ผู้แทนกระทรวงมหาดไทย                                                       เป็นกรรมการ

          (5) ผู้แทนสํานักงานคณะกรรมการคุ้มครองผู้บริโภค                    เป็นกรรมการ

          (6) ผู้แทนสํานักงานคณะกรรมการสุขภาพแห่งชาติ                      เป็นกรรมการ

          (7) ผู้แทนสํานักงานกองทุนสนับสนุนการสร้างเสริมสุขภาพ          เป็นกรรมการ

          (8) ผู้อํานวยการ                                                                            เป็นกรรมการ

                                                                                                               และเลขานุการ


ข้อ ๓ ให้คณะกรรมการมีอํานาจหน้าที่ สรรหาผู้ที่สมควรแต่งตั้งเป็นกรรมการผู้ทรงคุณวุฒิในคณะกรรมการควบคุมเครื่องดื่มแอลกอฮอล์ พ.ศ. 2551 จากผู้ที่มีความรู้ความสามารถและประสบการณ์ ด้านการแพทย์ จิตวิทยาหรือการสาธารณสุข ด้านสังคมสงเคราะห์ สังคมศาสตร์ เศรษฐศาสตร์หรือนิเทศศาสตร์ ด้านการศึกษา การศาสนาหรือวัฒนธรรม ด้านละหนึ่งคน


ข้อ ๔ การสรรหาผู้ทรงคุณวุฒิตามข้อ 3 ให้คํานึงถึงความรู้ ความสามารถและประสบการณ์ รวมทั้งไม่เคยมีพฤติกรรมที่เป็นปฏิปักษ์ต่อเจตนารมณ์ของกฎหมายว่าด้วยการควบคุมเครื่องดื่มแอลกอฮอล์ โดยดําเนินการดังนี้

          (1) ให้เลขานุการคณะกรรมการทําการรวบรวมรายชื่อผู้ทรงคุณวุฒิตามข้อ 3 ด้านละไม่น้อยกว่า 3 คน

          (2) ให้เลขานุการคณะกรรมการพิจารณาความครบถ้วนถูกต้องของเอกสารหลักฐาน ทั้งคุณสมบัติและคุณวุฒิของบุคคลตาม (1)

          (3) ให้คณะกรรมการประชุมเพื่อคัดเลือกผู้ทรงคุณวุฒิตาม (1) ให้เหลือด้านละ 1 คน และเสนอรายชื่อผู้ทรงคุณวุฒิให้นายกรัฐมนตรีแต่งตั้งต่อไป


ข้อ ๕ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 14 พฤศจิกายน พ.ศ. 2551

 

สมชาย  วงศ์สวัสดิ์

นายกรัฐมนตรี
ประกาศกระทรวงพลังงาน

เรื่อง หลักเกณฑ์ และวิธีการติดตั้งป้าย

หรือเครื่องหมายเตือนแนวท่อส่งก๊าซธรรมชาติ พ.ศ. 2559

-----------------------------------------------------

เพื่อให้การประกาศกําหนดเกี่ยวกับการติดตั้งป้ายหรือเครื่องหมายเตือนตามแนวท่อส่งก๊าซธรรมชาติ มีหลักเกณฑ์ วิธีการ และเงื่อนไขเป็นไปตามมาตรฐานความปลอดภัย อาศัยอํานาจตามความในข้อ 20 แห่งกฎกระทรวงระบบการขนส่งก๊าซธรรมชาติทางท่อ พ.ศ. 2556 ออกตามความในพระราชบัญญัติควบคุมน้ํามันเชื้อเพลิง พ.ศ. 2542 รัฐมนตรีว่าการกระทรวงพลังงานออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกระทรวงพลังงาน เรื่อง หลักเกณฑ์ และวิธีการติดตั้งป้ายหรือเครื่องหมายเตือนแนวท่อส่งก๊าซธรรมชาติ พ.ศ. 2559”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ การติดตั้งป้ายหรือเครื่องหมายเตือนตามแนวท่อส่งก๊าซธรรมชาติ ให้เป็นไปตามกฎหมายว่าด้วยการประกอบกิจการพลังงาน


ผู้มีอํานาจลงนาม - ประกาศ ณ วันที่ 29 มีนาคม พ.ศ. 2559

 

พลเอก อนันตพร  กาญจนรัตน์

รัฐมนตรีว่าการกระทรวงพลังงาน
ประกาศกระทรวงพลังงาน

เรื่อง กําหนดความกว้างของทางหลวง ถนนสาธารณะหรือถนนส่วนบุคคล

สําหรับสถานีบริการน้ํามันประเภท ก และประเภท พ.ศ. 2557

-----------------------------------------------------------------

          อาศัยอํานาจตามความในข้อ 15 และข้อ 16 แห่งกฎกระทรวงกําหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ํามันเชื้อเพลิง พ.ศ. 2556 ออกตามความในพระราชบัญญัติควบคุมน้ํามันเชื้อเพลิง พ.ศ. 2542 ซึ่งแก้ไขเพิ่มเติมโดยพระราชบัญญัติควบคุมน้ํามันเชื้อเพลิง (ฉบับที่ 2) พ.ศ. 2550 รัฐมนตรีว่าการกระทรวงพลังงาน ออกประกาศไว้ ดังต่อไปนี้


ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๒ ให้ยกเลิกประกาศกรมธุรกิจพลังงาน เรื่อง กําหนดความกว้างของทางหลวงถนนสาธารณะหรือถนนส่วนบุคคล สําหรับสถานีบริการน้ํามันเชื้อเพลิงประเภท ก และประเภท ข ลงวันที่ 18 กันยายน 2546


ข้อ ๓ ในประกาศนี้

          “ความกว้างของถนน” หมายความว่า ระยะที่วัดจากเขตทางด้านหนึ่งไปยังเขตทางด้านตรงข้าม


ข้อ ๔ สถานีบริการน้ํามันประเภท ก ที่ตั้งอยู่ในพื้นที่ที่ติดเขตทางหลวงหรือถนนสาธารณะด้านที่ใช้เป็นทางเข้าและทางออกสําหรับยานพาหนะที่มีความกว้างของถนนไม่น้อยกว่า 12.00 เมตร หรือติดเขตถนนส่วนบุคคลด้านที่ใช้เป็นทางเข้าและทางออกสําหรับยานพาหนะที่มีความกว้างของถนนไม่น้อยกว่า 10.00 เมตร


ข้อ ๕ สถานีบริการน้ํามันประเภท ข ที่ตั้งอยู่ในพื้นที่ที่ติดเขตถนนสาธารณะด้านที่ใช้เป็นทางเข้าและทางออกสําหรับยานพาหนะที่มีความกว้างของถนนน้อยกว่า 12.00 เมตร หรือติดเขตถนนส่วนบุคคลด้านที่ใช้เป็นทางเข้าและทางออกสําหรับยานพาหนะที่มีความกว้างของถนนน้อยกว่า 10.00 เมตร


ผู้มีอํานาจลงนาม - ประกาศ ณ วันที่ 3 ตุลาคม พ.ศ. 2557

 

ณรงค์ชัย  อัครเศรณี

รัฐมนตรีว่าการกระทรวงพลังงาน
ประกาศกระทรวงพลังงาน

เรื่อง กําหนดสถานที่ของท่อส่งก๊าซธรรมชาติที่ไม่ถือเป็นท่อส่งก๊าซธรรมชาติ

ตามกฎกระทรวงระบบการขนส่งก๊าซธรรมชาติทางท่อ พ.ศ. 2556 พ.ศ. 2557

-------------------------------------------------------------------

          เพื่อให้เป็นไปตามวัตถุประสงค์ในการกํากับดูแลด้านความปลอดภัยของระบบการขนส่งก๊าซธรรมชาติทางท่อ ตามกฎกระทรวงระบบการขนส่งก๊าซธรรมชาติทางท่อ พ.ศ. 2556 ที่จะกํากับดูแลท่อส่งก๊าซธรรมชาติเฉพาะในพื้นที่ที่บุคคลทั่วไปอาจเข้าถึงได้ และไม่มีกฎหมายอื่นกํากับดูแลด้านความปลอดภัยเป็นการเฉพาะ อาศัยอํานาจตามความในบทนิยามของคําว่า ท่อส่งก๊าซธรรมชาติของข้อ 2 แห่งกฎกระทรวงระบบการขนส่งก๊าซธรรมชาติทางท่อ พ.ศ. 2556 ออกตามความในพระราชบัญญัติควบคุมน้ํามันเชื้อเพลิง พ.ศ. 2542 รัฐมนตรีว่าการกระทรวงพลังงานออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกระทรวงพลังงาน เรื่อง กําหนดสถานที่ของท่อส่งก๊าซธรรมชาติที่ไม่ถือเป็นท่อส่งก๊าซธรรมชาติตามกฎกระทรวงระบบการขนส่งก๊าซธรรมชาติทางท่อ พ.ศ. 2556 พ.ศ. 2557”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้ท่อส่งก๊าซธรรมชาติในสถานที่ดังต่อไปนี้ ไม่ถือเป็นท่อส่งก๊าซธรรมชาติตามกฎกระทรวงระบบการขนส่งก๊าซธรรมชาติทางท่อ พ.ศ. 2556

          (1) สถานที่ใช้ก๊าซธรรมชาติ สถานีบริการก๊าซธรรมชาติ คลังก๊าซธรรมชาติและสถานที่เก็บรักษาก๊าซธรรมชาติ ตามกฎหมายว่าด้วยการควบคุมน้ํามันเชื้อเพลิง

          (2) กิจการปิโตรเลียม ตามกฎหมายว่าด้วยปิโตรเลียม

          (3) โรงแยกก๊าซธรรมชาติ

          (4) โรงผลิตก๊าซธรรมชาติเหลว


ผู้มีอํานาจลงนาม - ประกาศ ณ วันที่ 26 กันยายน พ.ศ. 2557

 

ณรงค์ชัย  อัครเศรณี

รัฐมนตรีว่าการกระทรวงพลังงาน
ประกาศกระทรวงพลังงาน

เรื่อง หลักเกณฑ์ และวิธีการในการดําเนินการในกรณีเกิดอุบัติเหตุที่มีผลกระทบต่อ

ระบบการขนส่งก๊าซธรรมชาติทางท่อ พ.ศ. 2557

---------------------------------------------------

          เพื่อให้การประกาศกําหนดเกี่ยวกับการดําเนินการในกรณีเกิดอุบัติเหตุที่มีผลกระทบต่อระบบการขนส่งก๊าซธรรมชาติทางท่อ มีหลักเกณฑ์ และวิธีการในการดําเนินการที่เป็นไปตามมาตรฐานความปลอดภัย อาศัยอํานาจตามความในข้อ 19 แห่งกฎกระทรวงระบบการขนส่งก๊าซธรรมชาติทางท่อ พ.ศ. 2556 ออกตามความในพระราชบัญญัติควบคุมน้ํามันเชื้อเพลิง พ.ศ. 2542 รัฐมนตรีว่าการกระทรวงพลังงาน ออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกระทรวงพลังงาน เรื่อง หลักเกณฑ์ และวิธีการในการดําเนินการในกรณีเกิดอุบัติเหตุที่มีผลกระทบต่อระบบการขนส่งก๊าซธรรมชาติทางท่อ พ.ศ. 2557”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ในประกาศนี้

          “ระบบการขนส่งก๊าซธรรมชาติทางท่อ” หมายความว่า ระบบการขนส่งก๊าซธรรมชาติทางท่อตามนิยามของกฎกระทรวงระบบการขนส่งก๊าซธรรมชาติทางท่อ พ.ศ. 2556


ข้อ ๔ เมื่อเกิดอุบัติเหตุที่ทําให้ระบบการขนส่งก๊าซธรรมชาติทางท่อชํารุดเสียหายจนเกิดก๊าซธรรมชาติรั่วไหลหรือเกิดเหตุเพลิงไหม้ ผู้รับใบอนุญาตต้องแจ้งการเกิดอุบัติเหตุต่ออธิบดีกรมธุรกิจพลังงานหรือผู้ที่อธิบดีมอบหมายในทันทีที่ทราบเหตุ แต่ทั้งนี้ ต้องไม่เกิน 1 ชั่วโมง นับจากเวลาที่เกิดอุบัติเหตุและรายงานเบื้องต้นถึงสาเหตุ วิธีการระงับเหตุ ความเสียหาย จํานวนผู้บาดเจ็บและเสียชีวิต รวมทั้งแผนการฟื้นฟูสภาพเป็นลายลักษณ์อักษรภายใน 3 วัน นับจากวันที่เกิดอุบัติเหตุ แบบรายงานการเกิดอุบัติเหตุเบื้องต้น ให้เป็นไปตามแบบแนบท้ายประกาศนี้


ข้อ ๕ ผู้รับใบอนุญาตต้องจัดทํารายงานการเกิดอุบัติเหตุ โดยรายงานดังกล่าวจะต้องประกอบด้วยการวิเคราะห์สาเหตุการเกิดอุบัติเหตุ แนวทางป้องกันและแก้ไข ปริมาณความเสียหายต่อชีวิตและทรัพย์สิน และให้รายงานกรมธุรกิจพลังงานทราบภายใน 60 วัน นับจากวันที่เกิดอุบัติเหตุ


ข้อ ๖ แผนการฟื้นฟูสภาพ และมาตรการติดตามตรวจสอบตามแผนดังกล่าวในข้อ 4 และแนวทางป้องกันและแก้ไขในข้อ 5 ต้องมีขั้นตอนการดําเนินการไม่น้อยกว่าที่กําหนดไว้ในรายงานการวิเคราะห์ผลกระทบสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติหรือรายงานด้านสิ่งแวดล้อมตามกฎหมายว่าด้วยการควบคุมน้ํามันเชื้อเพลิง หรือแผนการฟื้นฟูสภาพมาตรการติดตามตรวจสอบ แนวทางป้องกันและแก้ไขที่กรมธุรกิจพลังงานเห็นชอบ

          แผนการฟื้นฟูสภาพ มาตรการติดตามตรวจสอบ และแนวทางป้องกันแก้ไขที่กรมธุรกิจพลังงานเห็นชอบตามวรรคหนึ่ง ต้องมีขั้นตอนการดําเนินการไม่น้อยกว่าที่กําหนดไว้ในรายงานการวิเคราะห์ผลกระทบสิ่งแวดล้อมที่มีรายละเอียดโครงการในลักษณะเดียวกันหรือใกล้เคียงกัน


ผู้มีอํานาจลงนาม - ประกาศ ณ วันที่ 26 กันยายน พ.ศ. 2557

 

ณรงค์ชัย  อัครเศรณี

รัฐมนตรีว่าการกระทรวงพลังงาน


อื่นๆ - [เอกสารแนบท้าย]

          1. แบบรายงานการเกิดอุบัติเหตุเบื้องต้น

          (ดูข้อมูลจากภาพกฎหมาย)
ประกาศกระทรวงพลังงาน

เรื่อง วิธีการทดสอบถังเก็บน้ํามันใต้พื้นดินของสถานีบริการน้ํามันเชื้อเพลิง

โดยวิธีอื่นที่มีมาตรฐานเทียบเท่า พ.ศ. 2555

----------------------------------------------

          อาศัยอํานาจตามความในข้อ 19 (3) แห่งกฎกระทรวงสถานีบริการน้ํามันเชื้อเพลิง พ.ศ. 2552 ออกตามความในพระราชบัญญัติควบคุมน้ํามันเชื้อเพลิง พ.ศ. 2542 รัฐมนตรีว่าการกระทรวงพลังงานออกประกาศไว้ ดังต่อไปนี้


ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๒ ให้วิธีการทดสอบดังต่อไปนี้ เป็นวิธีการทดสอบถังเก็บน้ํามันใต้พื้นดินที่มีมาตรฐานเทียบเท่าตามข้อ 19 (1) แห่งกฎกระทรวงสถานีบริการน้ํามันเชื้อเพลิง พ.ศ. 2552

          (1) วิธี MassTech 002 Ullage Test System ประกอบกับวิธี MassTech 2 Wet Test

          (2) วิธี EZY 3 Locator Plus


ข้อ ๓ การดําเนินการทดสอบต้องเป็นไปตามที่ได้รับการรับรองตามมาตรฐาน United States Environmental Protection Agency (US EPA); Standard Test Procedures for Evaluating Leak Detection Methods: Volumetric Tank Tightness Testing Methods หรือ Standard Test Procedures for Evaluating Leak Detection Methods: Nonvolumetric Tank Tightness Testing Methods


ผู้มีอํานาจลงนาม - ประกาศ ณ วันที่ 7 กุมภาพันธ์ พ.ศ. 2555

 

อารักษ์  ชลธาร์นนท์

รัฐมนตรีว่าการกระทรวงพลังงาน
คําสั่งคณะกรรมการคุ้มครองผู้บริโภค

ที่ 2/2537

เรื่อง ห้ามขายสีเทียนยี่ห้อ LOVE GUITAR ยี่ห้อ funPax ยี่ห้อ P.P.B. และ

ยี่ห้อ NA KAK SUA เป็นการชั่วคราว

------------------------------------------------------------

          ด้วยปรากฏข่าวสีเทียนที่วางจําหน่ายโดยทั่วไปในปัจจุบัน อาจมีปริมาณของสารที่เป็นอันตรายแก่ผู้บริโภคเจือปนอยู่ในเนื้อของสีเทียน โดยเฉพาะสารตะกั่วหากได้รับในปริมาณที่มากเกินไปอาจมีผลทําให้เกิดอันตรายต่อสมอง ระบบทางเดินหายใจ และระบบทางเดินอาหารได้ ฉะนั้น เพื่อเป็นการให้ความคุ้มครองแก่ผู้บริโภค สํานักงานคณะกรรมการการคุ้มครองผู้บริโภคจึงทําการเก็บตัวอย่างสีเทียน รวม 19 ยี่ห้อ จํานวน 36 กล่อง นําส่งกรมวิทยาศาสตร์การแพทย์เพื่อตรวจวิเคราะห์หาปริมาณสารตะกั่วและสารอื่นที่อาจเป็นอันตรายแก่ผู้บริโภค และกรมวิทยาศาสตร์การแพทย์ได้รายงานผลการตรวจวิเคราะห์ตัวอย่างสีเทียนดังกล่าวตามหนังสือ ที่ สธ 0506/1305 ลงวันที่ 2 พฤษภาคม 2537 สรุปได้ว่า สีเทียน 4 ยี่ห้อ คือ ยี่ห้อ LOVE GUITAR ยี่ห้อ funPax ยี่ห้อ P.P.B. และยี่ห้อ NA KAK SUA มีปริมาณของโลหะตะกั่วและโลหะโครเมี่ยมเกินเกณฑ์ที่กําหนดไว้ตามมาตรฐานผลิตภัณฑ์อุตสาหกรรมสีเทียน (มอก. 1149 - 2536)

          คณะกรรมการคุ้มครองผู้บริโภคพิจารณาในเบื้องต้นเห็นว่า แม้ว่าจะไม่ได้มีการกําหนดให้สินค้าสีเทียนต้องเป็นไปตามมาตรฐานผลิตภัณฑ์อุตสาหกรรมสีเทียน (มอก. 1149 - 2536) ตามพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ก็ตาม แต่มาตรฐานผลิตภัณฑ์อุตสาหกรรมสีเทียนดังกล่าวเป็นการกําหนดเกณฑ์มาตรฐานขั้นต่ําของสินค้าสีเทียนเพื่อความปลอดภัยแก่ผู้บริโภค โดยกําหนดว่าสีเทียนต้องไม่มีสารพิษในปริมาณที่อาจเป็นอันตรายแก่สุขภาพและกําหนดปริมาณของโลหะหนักที่อาจเจือปนได้ในเนื้อของสีเทียน คณะกรรมการคุ้มครองผู้บริโภคได้พิจารณารายงานการตรวจวิเคราะห์สีเทียนทั้ง 19 ยี่ห้อ ของกรมวิทยาศาสตร์การแพทย์แล้ว เห็นว่าสีเทียน ยี่ห้อ LOVE GUITAR ยี่ห้อ funPax ยี่ห้อ P.P.B. และยี่ห้อ NA KAK SUA มีปริมาณของโลหะตะกั่วและโลหะโครเมี่ยมเกินเกณฑ์มาตรฐานที่จะปลอดภัยแก่ผู้บริโภค  ฉะนั้น จึงมีเหตุที่น่าเชื่อว่าสินค้าสีเทียน 4 ยี่ห้อดังกล่าวอาจเป็นอันตรายแก่ผู้บริโภค และโดยเฉพาะอย่างยิ่งเมื่อพิจารณาว่าผู้บริโภคสินค้าดังกล่าวโดยมากมักจะเป็นเด็กเล็กในวัยเรียน จึงมีความจําเป็นและเร่งด่วนที่ควรสั่งห้ามขายสินค้าสีเทียนนั้นเป็นการชั่วคราวจนกว่าจะได้มีการทดสอบหรือพิสูจน์ว่าสินค้าสีเทียน 4 ยี่ห้อดังกล่าวไม่เป็นอันตรายแก่ผู้บริโภคอย่างแท้จริง

          อาศัยอํานาจตามความในมาตรา 36 วรรคสาม แห่งพระราชบัญญัติคุ้มครองผู้บริโภค พ.ศ. 2522 ประธานคณะกรรมการคุ้มครองผู้บริโภคโดยมติคณะกรรมการคุ้มครองผู้บริโภคในการประชุมครั้งที่ 3/2537 เมื่อวันที่ 8 มิถุนายน 2537 จึงมีคําสั่ง ดังต่อไปนี้

          1. ห้ามขายสีเทียนยี่ห้อ LOVE GUITAR ยี่ห้อ funPax ยี่ห้อ P.P.B.[2]. และยี่ห้อ NA KAK SUA[3] เป็นการชั่วคราว

          2. ให้ผู้ประกอบธุรกิจที่เป็นผู้ขาย ผู้ผลิตเพื่อขาย ผู้สั่งหรือนําเข้ามาในราชอาณาจักรเพื่อขายหรือผู้ซื้อเพื่อขายต่อซึ่งสีเทียนยี่ห้อ LOVE GUITAR ยี่ห้อ funPax ยี่ห้อ P.P.B. และยี่ห้อ NA KAK SUA ติดต่อสํานักงานคณะกรรมการคุ้มครองผู้บริโภคเพื่อจัดให้มีการทดสอบหรือพิสูจน์ว่าสินค้าสีเทียนดังกล่าวไม่เป็นอันตรายแก่ผู้บริโภค

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 8 สิงหาคม พ.ศ. 2537

 

บัญญัติ  บรรทัดฐาน

รองนายกรัฐมนตรี

สั่งและปฏิบัติราชการแทน นายกรัฐมนตรี

ประธานคณะกรรมการคุ้มครองผู้บริโภค
คําสั่งคณะกรรมการคุ้มครองผู้บริโภค

ที่ 2/2561

เรื่อง มอบหมายให้พนักงานเจ้าหน้าที่ดําเนินการเปรียบเทียบความผิด

ที่เกิดขึ้นในกรุงเทพมหานคร กรณีฝ่าฝืนมาตรา 5 (4) แห่งพระราชบัญญัติคุ้มครองผู้บริโภค

พ.ศ. 2522

-----------------------------------------------------

          ตามคําสั่งคณะกรรมการคุ้มครองผู้บริโภคที่ 11/2542 ลงวันที่ 20 ธันวาคม 2542 เรื่อง แต่งตั้งพนักงานเจ้าหน้าที่ดําเนินการเปรียบเทียบความผิดที่เกิดขึ้นในกรุงเทพมหานคร ได้แต่งตั้งเลขาธิการคณะกรรมการคุ้มครองผู้บริโภค ในฐานะพนักงานเจ้าหน้าที่เป็นผู้มีอํานาจเปรียบเทียบความผิดตามพระราชบัญญัติคุ้มครองผู้บริโภค พ.ศ. 2522 ที่เกิดขึ้นในกรุงเทพมหานคร นั้น

          เนื่องจากพนักงานเจ้าหน้าที่ตามพระราชบัญญัติคุ้มครองผู้บริโภค พ.ศ. 2522 ได้มีหนังสือเรียกให้บุคคลมาให้ถ้อยคํา หรือส่งเอกสารและหลักฐานเพื่อประกอบการพิจารณาของพนักงานเจ้าหน้าที่ในแต่ละปีเป็นจํานวนมาก บุคคลส่วนหนึ่งไม่ปฏิบัติตามหนังสือเรียก ดังนั้น เพื่อให้การบังคับใช้กฎหมายเป็นไปอย่างมีประสิทธิภาพ อาศัยอํานาจตามมาตรา 62 แห่งพระราชบัญญัติคุ้มครองผู้บริโภค พ.ศ. 2522 ประธานกรรมการคุ้มครองผู้บริโภคโดยมติคณะกรรมการคุ้มครองผู้บริโภค ในการประชุมครั้งที่ 11/2560 เมื่อวันที่ 27 ธันวาคม 2560 จึงมีคําสั่งมอบหมายรองเลขาธิการคณะกรรมการคุ้มครองผู้บริโภคในฐานะพนักงานเจ้าหน้าที่ตามประกาศสํานักนายกรัฐมนตรี เรื่อง แต่งตั้งพนักงานเจ้าหน้าที่ตามพระราชบัญญัติคุ้มครองผู้บริโภค พ.ศ. 2522 ลงวันที่ 9 พฤศจิกายน 2559 เป็นผู้ดําเนินการเปรียบเทียบความผิดตามมาตรา 5 (4) แห่งพระราชบัญญัติคุ้มครองผู้บริโภค พ.ศ. 2522 ที่เกิดขึ้นในกรุงเทพมหานครเพิ่มเติมโดยให้ถือปฏิบัติตามระเบียบคณะกรรมการคุ้มครองผู้บริโภคว่าด้วยหลักเกณฑ์และเงื่อนไขในการเปรียบเทียบตามพระราชบัญญัติคุ้มครองผู้บริโภค พ.ศ. 2522 และที่แก้ไขเพิ่มเติม พ.ศ. 2560

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 1 กุมภาพันธ์ พ.ศ. 2561

 

สุวพันธุ์  ตันยุวรรธนะ

รัฐมนตรีประจําสํานักนายกรัฐมนตรี

ประธานกรรมการคุ้มครองผู้บริโภค
คําสั่งคณะกรรมการคุ้มครองผู้บริโภค

ที่ 1/2561

เรื่อง ห้ามขายสินค้าอุปกรณ์จัดฟันแฟชั่น

----------------------------------------------

          ตามคําสั่งคณะกรรมการคุ้มครองผู้บริโภคที่ 10/2552 ลงวันที่ 31 กรกฎาคม 2552 เรื่อง ห้ามขายสินค้าลวดดัดฟันแฟชั่น ซึ่งคณะกรรมการคุ้มครองผู้บริโภคได้มีคําสั่งห้ามขายสินค้าลวดดัดฟันแฟชั่น เป็นการถาวร นั้น

          คณะกรรมการคุ้มครองผู้บริโภค ในการประชุมครั้งที่ 11/2560 เมื่อวันที่ 27 ธันวาคม 2560 พิจารณาแล้วเห็นว่า สินค้าอุปกรณ์จัดฟันแฟชั่นเป็นสินค้าที่อาจเป็นอันตรายแก่ผู้บริโภค ทั้งการใส่อุปกรณ์จัดฟันแฟชั่นอาจใช้เครื่องมือและกระบวนการที่ไม่สะอาด อาจส่งผลเสียต่อสุขภาพอนามัยในช่องปาก โดยทําให้เกิดฟันผุ ฟันผิดรูป หรือเกิดการระคายเคือง หรืออักเสบของอวัยวะภายในช่องปากและติดเชื้อจนเป็นอันตรายถึงชีวิต และจากข้อมูลผลการทดสอบของกรมวิทยาศาสตร์บริการ กรมวิทยาศาสตร์การแพทย์ พบว่า มีสารปนเปื้อนซึ่งเป็นโลหะหนัก เช่น ตะกั่ว พลวง ซีลีเนียม โครเมียมและสารหนู เนื่องจากคําสั่งคณะกรรมการคุ้มครองผู้บริโภคที่ 10/2552 ลงวันที่ 31 กรกฎาคม 2552 เรื่อง ห้ามขายสินค้าลวดดัดฟันแฟชั่น ไม่ได้กําหนดบทนิยามคําว่า “สินค้าลวดดัดฟันแฟชั่น” และคําว่า “ขาย” ไว้ จึงทําให้ขาดความชัดเจนในคําสั่งห้ามขายดังกล่าว

          อาศัยอํานาจตามความในมาตรา 36 วรรคสอง แห่งพระราชบัญญัติคุ้มครองผู้บริโภค พ.ศ. 2522 และที่แก้ไขเพิ่มเติม คณะกรรมการคุ้มครองผู้บริโภคจึงมีคําสั่ง ดังต่อไปนี้


ข้อ ๑ ให้ยกเลิกคําสั่งคณะกรรมการคุ้มครองผู้บริโภคที่ 10/2552 ลงวันที่ 31 กรกฎาคม 2552 เรื่อง ห้ามขายสินค้าลวดดัดฟันแฟชั่น


ข้อ ๒ ในคําสั่งนี้

          “อุปกรณ์จัดฟันแฟชั่น” หมายความถึง สินค้าหรือวัสดุอื่น ๆ เช่น ลวดหรือยางวงที่นําไปคล้องหรือผูกติดไว้ในบริเวณช่องปากหรือบนฟัน หรือการกระทํา อื่นใดที่มีลักษณะคล้ายคลึงกันที่มีวัตถุประสงค์เพื่อต้องการความสวยงาม โดยไม่มีผลต่อการรักษาทางการแพทย์

          “ขาย” หมายความว่า ให้เช่า ให้เช่าซื้อ หรือจัดหาให้ไม่ว่าด้วยประการใด ๆ โดยเรียกค่าตอบแทนเป็นเงินหรือผลประโยชน์อย่างอื่น ตลอดจนการเสนอหรือการชักชวนเพื่อการดังกล่าวด้วย


ข้อ ๓ ห้ามขายสินค้าอุปกรณ์จัดฟันแฟชั่น

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 30 มกราคม พ.ศ. 2561

 

สุวพันธุ์  ตันยุวรรธนะ

รัฐมนตรีประจําสํานักนายกรัฐมนตรี

ประธานกรรมการคุ้มครองผู้บริโภค
ประกาศกรมธุรกิจพลังงาน

เรื่อง หลักเกณฑ์และวิธีการเกี่ยวกับลักษณะ การติดตั้ง และการทดสอบและตรวจสอบ

ระบบป้องกันและระงับอัคคีภัยแบบหัวกระจายน้ําดับเพลิงในโรงเก็บ

พ.ศ. 2561

------------------------------------------------

อาศัยอํานาจตามความในข้อ 14 วรรคสอง แห่งกฎกระทรวงสถานที่เก็บรักษาก๊าซปิโตรเลียมเหลวประเภทโรงเก็บ พ.ศ. 2560 ออกตามความในพระราชบัญญัติควบคุมน้ํามันเชื้อเพลิง พ.ศ. 2542 ซึ่งแก้ไขเพิ่มเติมโดยพระราชบัญญัติควบคุมน้ํามันเชื้อเพลิง (ฉบับที่ 2) พ.ศ. 2550 อธิบดีกรมธุรกิจพลังงาน ออกประกาศไว้ ดังต่อไปนี้


ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๒ ระบบป้องกันและระงับอัคคีภัยแบบหัวกระจายน้ําดับเพลิง สําหรับการเก็บกลุ่มถังก๊าซปิโตรเลียมเหลวหรือกระป๋องก๊าซปิโตรเลียมเหลวกลุ่มเดียวที่มีปริมาณไม่เกิน 2,400 ลิตร ต้องประกอบไปด้วยถังเก็บน้ํา เครื่องสูบน้ํา ระบบท่อ และหัวกระจายน้ํา มีรายละเอียดดังนี้

(1) ถังเก็บน้ําต้องมีปริมาตรรวมกันไม่น้อยกว่า 2 ลูกบาศก์เมตร และต้องมีการติดตั้งท่อรับน้ําประปามีการควบคุมการไหลเข้าด้วยลิ้นปิดเปิดแบบอัตโนมัติ

(2) เครื่องสูบน้ําที่ใช้มอเตอร์ไฟฟ้าต้องมีขนาดไม่น้อยกว่า 1 แรงม้า หากมีการติดตั้งอยู่ในบริเวณอันตรายจะต้องเป็นชนิดป้องกันการระเบิดและสามารถควบคุมได้ทั้งอัตโนมัติและธรรมดา

(3) ระบบท่อต้องเป็นชนิดเหล็กเหนียว มีขนาดเส้นผ่านศูนย์กลางไม่น้อยกว่า 1 นิ้ว มีการจับยึดอย่างมั่นคงแข็งแรงอยู่เหนือบริเวณที่เก็บถังก๊าซปิโตรเลียมเหลวหุงต้ม และอยู่ต่ํากว่าหลอดไฟแสงสว่าง

(4) หัวกระจายน้ําดับเพลิง ต้องมีรัศมีของการฉีดกระจายน้ําไม่น้อยกว่า 1.25 เมตร

(5) จัดให้มีการทดสอบและตรวจสอบระบบป้องกันและระงับอัคคีภัยแบบหัวกระจายน้ําดับเพลิงว่าสามารถใช้งานได้ หลังจากที่มีการติดตั้งเสร็จ และทุก ๆ ปี ต่อหน้าพนักงานเจ้าหน้าที่


ข้อ ๓ ระบบป้องกันและระงับอัคคีภัยแบบหัวกระจายน้ําดับเพลิง ตั้งแต่สองกลุ่มขึ้นไป ต้องเป็นไปตามมาตรฐานผลิตภัณฑ์อุตสาหกรรมว่าด้วยข้อกําหนดในการป้องกันอัคคีภัย ระบบหัวกระจายน้ําดับเพลิงอัตโนมัติ โดยกําหนดให้บริเวณที่เก็บถังก๊าซปิโตรเลียมเหลวหุงต้มหรือกระป๋องก๊าซปิโตรเลียมเหลวเป็นพื้นที่ครอบครอง ประเภทพื้นที่ครอบครองอันตรายปานกลาง กลุ่ม 2


ผู้มีอํานาจลงนาม - ประกาศ ณ วันที่ 9 สิงหาคม พ.ศ. 2561

 

วิฑูรย์  กุลเจริญวิรัตน์

อธิบดีกรมธุรกิจพลังงาน